**ELOKUVA-ANALYYSI**

Elokuva-analyysi on elokuvaa esittelevä ja analysoiva teksti. Siinä esitellään elokuvan piirteitä (henkilöitä, juonta, miljöötä, kieltä, visuaalista kerrontaa) sekä pohditaan elokuvan teemaa eli keskeistä ajatusta. Elokuva-analyysi ei kuitenkaan ole vain luettelo elokuvan piirteistä, vaan kokonaisin lausein kirjoitettu jäsennelty kappaleisiin jaettu teksti. Elokuvan sisältöä selostettaessa käytetään aikamuotona *preesensiä*.

ETENE NÄIN

1. Katso elokuva.
2. Keskustele katselukokemuksesta ryhmässä ja tee muistiinpanoja elokuvasta.
3. Suunnittele elokuva-analyysin rakenne seuraavasti:

* aloitus: mainitse elokuvan ohjaaja, nimi, julkaisuaika ja aihe
* elokuvan erittely (2-5 kpl): esittele henkilöt, tarvittaessa niitä esittävät näyttelijät, juonen pääkohdat, miljöö ja kuvauspaikat
* lopetus: (1-3 kpl) pohdi elokuvan teemaa ja kuvaile, mitä ajatuksia elokuva sinussa herättää

1. Kirjoita teksti. Perustele väitteesi kuvauksilla elokuvan kohtauksista.
2. Keksi elokuva-analyysille otsikko, joka liittyy elokuvan sisältöön. Otsikoksi ei käy ”Elokuva-analyysi” tai pelkkä elokuvan nimi.
3. Viimeistele tekstisi ja tarkista oikeinkirjoitus.

Onnistunut elokuva-analyysi sisältää perusteellista pohdintaa elokuvan teemasta. Voit miettiä teemaa seuraavien kysymyksien kautta: *Millaiseksi naiset/miehet/yhteiskunta teoksessa kuvataan? Millaisia arvoja ja asenteita teos sisältää? Mihin ohjaaja on teoksellaan pyrkinyt? Miten elokuva ilmentää edustamaansa tyylisuuntaa? Mitä ajatuksia/tunteita elokuva sinussa herättää?*

